Publication: Magyar Közlöny
Issue: MK-1998-41 (Year: 1998, Number: 41)
Era: 1990-2004
Section: 1989. évi XIII. törvény (a továbbiakban: ÁT) rendelkezett,
Paragraph Index: 141

(1) bekezdése szerint a vállalati tanács, illetve a dolgozók közgyűlése (küldöttgyűlése) általános vezetésével működő állami vállalatnak a vagyonmérlegben megjelölt vállalati vagyonra eső üzletrészeit (részvényeit) az állami vagyonkezelő szervezet értékesíti, az ellenérték 20%-a a társaságot illeti meg. A (2) bekezdés értelmében az átalakuló vállalat vagyonmérlegében szereplő föld értékének megfelelő üzletrész (részvény) a föld fekvése szerinti önkormányzatot illeti meg. Az újonnan beiktatott 17/C. § szerint az állami vagyonkezelő szervezet írja alá a társasági szerződést, illetőleg az alapító okiratot. E szabályozásból következik, hogy sem a helyi tanácsok, sem pedig azok jogutódai, az önkormányzatok nem vállalkozóként, nem külső befektetőként részesedtek az állami vagyonból. A törvény alanyi jogon biztosította számukra az átalakuló vállalat vagyonmérlegében szereplő belterületi föld értékének megfelelő vagyoni részesedést. Az ÁVÜ által irányított és ellenőrzött privatizáció

Source: https://magyarkozlony.hu/hivatalos-lapok/56db77ca4e04f502579ebcf8b9bd540ed204df76/dokumentumok/5923c0708bb3c644c6458b5d5cb1bdf86c06fa85/letoltes